George Thomson

George Morgan Thomson, Monifiethin paroni Thomson (16. tammikuuta 1921 – 3. lokakuuta 2008) oli brittiläinen poliitikko.

Thomson palveli Royal Air Forcessa vuosina 1941–1946 ja toimi Forward-lehden toimittajana vuosina 1946–1956. Hän aloitti poliittisen uransa Työväenpuolueessa, mutta siirtyi 1980-luvulla siitä eronneeseen Sosiaalidemokraattiseen puolueeseen, joka yhdistyi vuonna 1988 Liberaalipuolueen kanssa Liberaalidemokraattiseksi puolueeksi.

Thomson otettiin Privy Councilin jäseneksi vuonna 1966, ja hän sai elinikäisen päärinarvon vuonna 1977.

Thomson oli parlamentin jäsenenä vuodesta 1952–1973. Hän toimi mm. Lancasterin kreivikunnan kanslerina (1966–1967, 1969–1970), Kansainyhteisön suhteista vastaavana ministerinä (1967–1968) ja salkuttomana ministerinä (1968–1969).

Brittiläiset poliitikot
Brittiläiset EU-komissaarit
Elinikäiset päärit
Vuonna 1921 syntyneet
Vuonna 2008 kuolleet